b'\n_START_ARTICLE_\nModri Nil\n_START_PARAGRAPH_\nM\xc3\xb3dri N\xc3\xadl (ime v Etiopiji Abaj Venz, arabsko Al Bahr al Azrak < bahr - reka + azrak - moder) je vzhodnoafri\xc5\xa1ka reka, ki se vzhodno od kraja Bahir Dar izliva iz jezera Tana v Etiopskem vi\xc5\xa1avju na nadmorski vi\xc5\xa1ini okoli 1.800 m kot najve\xc4\x8dji sladkovodni vir na Zemlji._NEWLINE_Tok Modrega Nila proti severozahodu je sorazmerno kratek in strm ter ima visoke poletne vode, ki jih povzro\xc4\x8da monsun v gorah. Reka te\xc4\x8de okoli 1.600 km in se pri Kartumu v Sudanu spoji z Belim Nilom ter skupaj tvori Nil s skupno dol\xc5\xbeino 4.715 km do izliva v Sredozemsko morje. Modri Nil v skupni Nilov vodni tok prispeva ve\xc4\x8d kot 60\xc2\xa0% koli\xc4\x8dine vode._NEWLINE_V Sudanu sta na reki dva jezova, pri Roseirsu in Sennarju._NEWLINE_Po Bibliji je Modri Nil ena od \xc5\xa1tirih rek, ki so tekle iz edena.'